**Správa o výsledku následnej finančnej kontroly**

**za II. polrok 2014**

Kontrolná činnosť hlavnej kontrolórky obce Štvrtok na Ostrove v II. polroku 2014 bola vykonávaná v zmysle zákonov č. 502/2001 Z. z. o finančnej kontrole a vnútornom audite v znení neskorších predpisov, zákona č. 369/1990 Zb. o obecnom zriadení v znení neskorších predpisov.

Miesto výkonu kontroly: Obecný úrad Štvrtok na Ostrove

Vykonanie kontroly: II. polrok 2014

Kontrolná činnosť bola zameraná na :

* **Kontrola dodržiavania a uplatňovania zákona č.211/2000 Z. z. o slobodnom prístupe k informáciám a o zmene a doplnení niektorých zákonov v podmienkach miestnej samosprávy**
* **Kontrola plnenia uznesení Obecného zastupiteľstva za I. polrok 2014**
* **Kontrola prijímania, evidencie, prešetrenia, vybavenia sťažností a petície za I. polrok 2014**

**Bod č. 1**

Následná finančná kontrola dodržiavania a uplatňovania zákona č. 211/2000 Z. z. o slobodnom prístupe k informáciám bola vykonaná v zmysle plánu kontrolnej činnosti hlavného kontrolóra v druhom polroku 2014.

Kontrola dodržiavania a uplatňovania zákona č . 211/2000 Z. z. o slobodnom prístupe k informáciám vychádzala z plnenia si povinností obce Štvrtok na Ostrove, ktoré jej vyplývajú z ustanovení legislatívnych predpisov:

- zverejňovanie zmlúv, faktúr, objednávok

- vybavovanie a vedenie centrálnej evidencie došlých žiadostí a podaní,

- dodržiavanie príslušnosti na vybavovanie žiadostí z hľadiska osôb, ktoré ich vybavujú,

- dodržiavanie zákonných lehôt na vybavovanie žiadostí,

- zachovávanie zákonom stanoveného postupu pri vybavovaní žiadostí

Zistený stav:

**1. Kontrola zverejňovanie informácií**

Kontrolou bolo zistené, že ustanovenie zákona č. 211/2000 Z. z. týkajúcich sa povinnosti zverejňovania údajov sa dodržiava.

**2. Kontrola povinnosti obcí zverej**ň**ovať zmluvy, faktúry na svojich webových sídlach.**

Kontrolou nebolo zistené, že by pri povinnom zverejnení dokumentov neboli dodržané ustanovenia zákona č. 211/2000 Z. z. v znení neskorších predpisov k zverejňovaniu zmlúv a faktúr.

**3. Kontrola evidencie žiadostí o sprístupnenie informácií**

Kontrolné zistenie je, že evidencia žiadostí je vedená samostatne a kontrolovaný subjekt vedie evidenciu žiadostí v súlade s § 20 zákona o slobode informácií

V kontrolovanom období bola jedna žiadosť na vyplnenie dotazníka od študentov fakulty UK v BA, týkajúci sa zákona o elektronickej výkone verenej moci zo dňa 19.5.2013. Dňa 23.5.2014 bola zaslaná písomná odpoveď, tj. bola vybavená v zákonnej lehote.

Pri kontrole bolo zistené, že všetky, zákonnými predpismi uložené náležitosti, týkajúce sa dodržiavania a uplatňovania zákona . č. 211/2000 Z. z. o slobodnom prístupe k informáciám sa v obci plnia.

**Bod č. 2**

K pravidelným činnostiam hlavného kontrolóra patrí aj kontrola plnenia uznesení z jednotlivých zasadnutí obecného zastupiteľstva. Kontrola plnenia uznesení prijatých obecným zastupiteľstvom bola vykonaná za obdobie od 01. 01. 2014 do 30. 07. 2014.

V sledovanom období obecné zastupiteľstvo zasadlo 5-krát. V rámci nich prijalo 71 uznesení.

Ku dňu vykonania kontroly plnenia uznesení bolo zistené, že všetky uznesenia prijaté v I. polroku 2014 sú splnené. Okrem uznesenia č. PL-3/2014-IX, ktoré sa nedalo opätovne prerokovať na OZ nakoľko p. Eva Szigetiová nepredložila vyjadrenia príslušných odborných orgánov na výstavbu letnej terasy, ktorá by bola vybudovaná vedľa štátnej cesty č. II/572. Medzitým spomínaná reštaurácia Rózsa aj svoju činnosť ukončila.

Vyhodnotenia prijatých úloh z predchádzajúcich zasadnutí boli vykonávané starostom obce pravidelne. Z výsledku vykonanej kontroly vyplýva, že schválené uznesenia obecného zastupiteľstva sú plnené priebežne, ku dňu vykonania kontroly nie je vedené žiadne nesplnené uznesenie.

**Bod č. 3**

Na základe plánu kontrolnej činnosti hlavného kontrolóra na II. polrok 2014, schváleného uznesením Obecného zastupiteľstva bola vykonaná kontrola stavu vybavovania sťažností za I. polrok 2014

Predmetom kontroly bola kontrola dodržiavanie a uplatňovania zákona č.9/2010 Z.z. o sťažnostiach v z.n.p. a príslušného VZN. Kontrolou bolo preverené, či sa dodržuje postup pri prešetrovaní a vybavovaní sťažností stanovený zákonom a príslušným VZN z hľadiska príslušnosti osôb na vybavenie, zákonných lehôt atď.

**Zistenia:**

Sťažnosti sa prijímajú písomne, ústne do záznamu, alebo elektronickou poštou od fyzických a právnických osôb. Každé podanie fyzickej osoby, alebo právnickej osoby označené ako sťažnosť, alebo podanie, z obsahu ktorého bolo zrejmé, že je sťažnosťou, sa po odstúpení z centrálnej evidencie pošty je zaevidovaná v centrálnej evidencii sťažností.

Stav vybavovania sťažností v I. polroku 2014

Celkový počet sťažností : 0

Obec Štvrtok na Ostrove vedie evidenciu sťažností a petícií oddelene od ostatných evidencií. Evidencia obsahuje všetky údaje predpísané príslušnými právnymi predpismi.

Záverom možno konštatovať, že kontrolou stavu vybavovania sťažností, neboli zistené žiadne nedostatky pri vybavovaní sťažností.

V Štvrtku na Ostrove, 17.02.2015

Nora Dohoráková